Referat fra ASWK’s medlemsmøte 04.01.2026, på Kulturkammeret 
Tilstede: 20 medlemmer, inkl styret
Tron åpner og leder møtet
1. Program vinter/vår 2026 – kurser
Kursprogram ble gjennomgått. Det er oppsatt 3 bolker a 4 gangers kurs, med grunnkurs og VG-kurs/Temakurs. 
Randi har dialog med Charlotte Lea ang mulighet for kurs i Salsa/bachata. 
Det etterspørres kurs i Bugg og West Coast. WC-kurs er blitt satt opp tidligere, men blitt avlyst pga lite deltakelse. 
Vi har hatt prøveperiode med kurs på onsdager, i tillegg til søndager, det har vært lite respons/deltakelse på onsdager. Avventer å prøve dette igjen. 
Det ble noe prat rundt mulighet for å ta med seg barn, for de som ønsker å gå på kurs. Dette skal klubben forsøke å legge til rette for, med evt tegnekrok/lekeområde for barn. Kan gjøre at flere har mulighet til å delta på kurs. 

Hvordan få folk på kurs? Markedsføring på flere plattformer? Agderposten nettutgave og papirutgave er forsøkt ift annonsering, med lite/ingen effekt. Facebook er fremdeles hovedmediet vi bruker, og vi skal få bistand/tips og råd fra Benedicte Gustavsen ift markedsføring

2. Turer – Vårfest i Stavanger 13.-15. mars 2026
Hotellrom er booket; 10 dobbeltrom og 5 enkeltrom
Priser: 
Dbl.rom m/frokost 2780,- for 2 netter
Enk.rom m/frokost 2380,- for 2 netter
Tom Knudsen har sagt seg villig til å kjøre evt minibuss. Priser må vi komme tilbake til. 
Det lages liste hvor en kan skrive seg på for interesse for tur. 



3. Sommerball 6. juni-26
Det er fremdeles ønske om å ha sommerball på Strand Hotell Fevik, men det er ikke mulig å få til om sommeren. 
Tilbakemeldinger viser at sommerballet på KK i fjor var positivt. 
Andre forslag som kom inn ang sted å ha sommerball; 
# det nye bygget på Hove som kan romme 200 personer i stor festsal
# Sam Eyde skole
# Bespisning på Castelle – fest på KK

Styret undersøker ift tilgjengelighet og pris 

4. Søndagsdansen – vinter/sommertid
Dette ble også diskutert på forrige medlemsmøte, og konklusjonen er at tidspkt til kl 22 står fast. Hvis det er få dansere igjen, kan en gi beskjed om at diskre rydding av lokalet vil skje, samtidig som dansen pågår. Spiller og nøkkelvakt fra styret avgjør om en skal avslutte før kl. 22, evt også avtale med jobbegjeng om en skal holde på noe lenger enn kl. 22. 

5. Eventuelt
# Årsmøte er satt til lørdag 7. mars 2026 – med påfølgende dans på KK. Ønske om live-musikk. 
Valgkomiteen ved Bjørn Ivar informerte om at de jobber med å finne kandidater til styret, da 2 styremedlemmer takker av. Medlemmer bes om å komme med forslag til kandidater. Valgkomiteen har hatt en møte med styret og noen forslag på navn er allerede kommet inn. 

# Ved noe større arrangement som krever tid til pynting og rigging av lokale, har det vist seg at en trenger lenger tid enn det som har vært oppsatt i vaktplan – samt at en bør tilstrebe å opprette festkomite med flere deltakere. 

# Ønske om at enkel matservering med påsmurte rundstk/baguetter kan være et alternativ ved noe større arrangement enn lørdagsdans

# det oppleves at ringeklokka nede ved døra har for kort rekkevidde ift oppfattelse at det ringer på. Bjørn Ivar tar ansvar for å sjekke pris på noe som kan fungere bedre. Murvegger gjør at det blir utfordring med rekkevidde for lyd.

# forslag fra Per Arild om innkjøp av flasker med vann for salg. Dette blir ikke aktuelt da det fungerer godt med vann fra springen slik vi har det i dag. Erfaring fra jubileet sist er at deltakere kjøper lite brus/vann og en har mye vann igjen på lager ennå. 

TAKK FOR OPPMØTET!  

Referent: Hanne 


